കാല്പ്പനികതയുടെ എക്സ്ട്രീം, മനസുകൊണ്ട് ഓണം വീണ്ടെടുക്കുന്ന ബാല്യം സമാനതകളില്ലാത്ത സോഷ്യല് നരേഷനുമായി ഫ്ളവേഴ്സ് ഓണം തീം ദൃശ്യങ്ങള് കൊണ്ടൊരു സദ്യയാണ് ഫ്ളവേഴ്സിന്റെ ഓണം തീം സോങ്. പ്രസക്തമായൊരു കാലത്തെ അപ്രസക്തമായ ആഘോഷങ്ങള് കുഞ്ഞുമനസുകള്ക്ക് ഉണ്ടാക്കുന്ന ശൂന്യതയും , കാല്പനികമായ താളത്തില് ഒരു കുട്ടി ആ നഷ്ടങ്ങളെ തിരിച്ചു പിടിക്കുന്നതുമാണ് പാട്ടില് ചിത്രീകരിച്ചിരിക്കുന്നത്. flowers onam song 2021 പുലികളിയും മാവേലിയും തെയ്യവും ചെണ്ടമേളവും ഓണാവേശവും ഒക്കെയുണ്ട് ദൃശ്യങ്ങളില്. പക്ഷെ, അത്യധികം ഗൗരവമായ ഒരു സാമൂഹിക പ്രതിസന്ധിയെ , ആകുലതയെ , അനിശ്ചിതത്വത്തെ ഈ വര്ണ്ണങ്ങള്ക്കിടെ ഒളിപ്പിച്ചു വയ്ക്കുന്നുമുണ്ട് . ഓണം ഗൃഹാതുരതയാണ്. മഹാവ്യാധിയില് കഴിഞ്ഞ രണ്ടു വര്ഷങ്ങളായി ആഘോഷങ്ങള് അപ്രസ്കതമായെങ്കിലും ഓണം മലയാളിയുമായി വൈകാരികമായി ബന്ധപ്പെട്ടിരിക്കുന്നു. കേട്ടറിഞ്ഞ ഓണക്കാലം നേരിട്ട് അനുഭവിച്ചറിയാന് കഴിയാതെ പോയ കുട്ടി അതെല്ലാം ഒരു സങ്കല്പലോകത്തിന്റെ ക്യാന്വാസില് ഒരു വിസ്മയം പോലെ നേരിട്ട് കാണുന്നു.